אשלי ג'נסן

אשלי ג'נסן (באנגלית: Ashley Jensen; נולדה ב-11 באוגוסט 1969) היא שחקנית סקוטית. ג'נסן הייתה מועמדת לפרס אמי על תפקידה בסדרת הטלוויזיה "ניצבים" שבה הופיעה בשנים 2005–2007. היא השתתפה בסדרה של ABC "בטי", ובסיטקום "Accidentally on Purpose" של CBS. ג'נסן נולדה באנאן (אנ') שבסקוטלנד למרגרט ואייבר ג'נסן. היא גדלה אצל אמה שהייתה מורה לחינוך מיוחד. ג'נסן למדה משחק באוניברסיטת המלכה מרגרט באדינבורו והייתה חברה בתיאטרון הלאומי לנוער (אנ'). תפקידה הגדול הראשון בטלוויזיה היה בדמות קלייר דונלי, בתו של ג'ו-ג'ו דונלי הפושע מגלזגו (בגילומו של בילי קונולי, בדרמה "Down Among the Big Boys" ששודרה ב-BBC בשנת 1993. ב-1994 שיחקה בדמות המזכירה התמהונית רוזי מק'קוניצ'י בעונה האחרונה של הסדרה הקומית "ממאי עד דצמבר", המחליפה של המזכירה הקודמת הילרי. עוד באותה שנה שיחקה בתפקיד הת'ר בסדרה "Roughnecks" של ה-BBC. היא הופיעה בפרק "Contact" של הסדרה דיינג'רפילד בדמות אמא שי ילדה הסובלת מדלקת קרום המוח. אחר כך גילמה את פיונה מוריס באופרת הסבון "איסטאנדרס". ב-2003 שיחקה בדרמה ",Two Thousand Acres of Sky" של ה-BBC לצדם של מישל קולין ופול קיי. ג'נסן כיכבה לצדו של ריקי ג'רווייס בסדרה "ניצבים" של BBC Two/HBO בדמות מגי ג'ייקובס חסרת הכישורים החברתיים. על הופעתה בעונה הראשונה של הסדרה זכתה ב-2005 בפרס השחקנית הקומית החדשה הטובה ביותר של פרסי הקומדיה הבריטית (אנ'). ב-2006 זכתה בשני פרסי הקומדיה הבריטית, והייתה מועמדת לפרס באפט"א על תפקידה ב"ניצבים". על הופעתה בספיישל חג המולד של הסדרה הייתה ג'נסן מועמדת לפרס אמי. בינואר 2006 כיכבה בסדרת הדרמה "השעה ה-11" של ITV לצדו של פטריק סטיוארט. אחר כך באותה שנה שיחקה בסרט "A Cock and Bull Story" בכיכובו של סטיב קוגן. ב-2007 הייתה קריינית בסרט הדוקומנטרי "Taking Liberties" שביים כריס אטקינס. בספטמבר 2006 שיחקה ג'נסן בתפקיד הגדול הראשון שלה בטלוויזיה האמריקנית בדמות כריסטינה מק'קיני בסדרה "בטי" של רשת ABC. הדמות הייתה אמורה להיות אמריקאית אבל המפיקים אהבו את המבטא של ג'נסן ושינו את הלאום של הדמות לבריטית. בינואר 2009 כיכבה ג'נסן בקומדיה "No Holds Bard" ששודרה ב-BBC סקוטלנד כחלק מתוכניות "Burns Night" לציון 250 שנה להולדתו של המשורר רוברט ברנס. ג'נסן הייתה הקריינית בתוכניות המציאות "Embarrassing Bodies" ו-"Embarrassing Bodies". היא משתתפת במסעי פרסום ברדיו ובטלוויזיה של "הבנק של סקוטלנד" ושל חברת מוצרי הניקיון "פרסיל". מספטמבר 2009 עד מאי 2010 כיכבה לצדה של ג'נה אלפמן בסטיקום "Accidentally on Purpose". עוד שיחקה בקומדיה של ה-BBC בשם "Nativity" בדמות ג'ניפר לור, מפיקה ומזכירה מהוליווד ומושא אהבתו של פול מדנס בגילומו של מרטין פרימן. הסרט "Nativity" יצא לאקרנים ב-27 בנובמבר 2009. ב-21 בדצמבר כיכבה בדרמה קומית בשם "Accidental Farmer" מנהלת לונדונית שקונה חווה נטושה באמצעות כרטיס אשראי של החבר המתפרפר שלה. ב-2011 דיבבה את ננט הצפרדע בסרט האנימציה "נומיאו ויוליה". באפריל אותה שנה כיכבה בדרמה "The Reckoning" של ITV. ב-6 באוקטובר 2016 השתתפה בתוכנית הבישול "Saturday Kitchen" בהנחיית ג'יימס מרטין. ב-2014 כיכבה ג'נסן בתפקיד הראשי אגאתה רייזין בסרט טלוויזיה, עיבוד לרומן "Agatha Raisin and the Quiche of Death" מאת מ. ס. ביטון (אנ'). ב-2015 כיכבה ג'נסן לצדם של שרון הורגן ושל הקומיקאי האמריקאי רוב דילייני בקומדיה "קטסטרופה", ששודרה בערוץ 4 הבריטי. עוד ב-2015 כיכבה יחד עם סוזן קלמן בסדרה הקומית "אחיות" ברדיו 4 של ה-BBC. קלמן גם כתבה את הסדרה. ג'נסן התחתנה עם השחקן טרנס ביזלי (אנ') בטקס בקליפורניה ב-29 בינואר 2007 אחרי שש שנות חברות. השניים הכירו ב-1999 כשעבדו על הפקה של המחזה "המלך ליר". ב-2009 נולד בנם פרנסיס ג'ונתן ביזלי. ביזלי נפטר בביתם בסאמרסט בנובמבר 2017. מדיה וקבצים בנושא אשלי ג'נסן בוויקישיתוף אשלי ג'נסן, במסד הנתונים הקולנועיים IMDb (באנגלית) אשלי ג'נסן, באתר AllMovie (באנגלית) אשלי ג'נסן, במסד הנתונים הקולנועיים KinoPoisk (ברוסית) אשלי ג'נסן, באתר Discogs (באנגלית) "Sky order crime comedy drama starring Ashley Jensen". British Comedy Guide. 22 באוגוסט 2014. נבדק ב-5 באוקטובר 2014. {{cite web}}: (עזרה) Catastrophe a new C4 comedy created by Rob Delaney and Sharon Horgan BBC Radio 4 Series Sisters "BBC NEWS - Entertainment - Private wedding for Extras star". bbc.co.uk. "Ugly Betty's Ashley Jensen Is Expecting". PEOPLE.com. "My next role? Being mum to my little boy, says Extras star Ashley". Evening Standard. "Ashley Jensen 'devastated' after husband Terence Beesley's sudden death". BBC News. 18 בדצמבר 2017. {{cite news}}: (עזרה)